**Adolf "Dado" Topić** (Nova Gradiška, 4. rujna 1949.), hrvatski je glazbenik, skladatelj, tekstopisac, aranžer, gitarist i rock pjevač. Glazbom se počinje baviti u srednjoj školi kao član sastava "Đavolji eliksiri". Kasnije postaje član beogradskog sastava "Korni grupa" ali popularnost stječe sa sastavom "Time", kojega osniva zajedno sa Vladimirom Mihaljekom. Nakon raspada *Timea* počinje sa svojom samostalnom karijerom koja traje sve do danas.

Počeci karijere
---------------

Glazbenu karijeru Topić je počeo kao srednjoškolac u sastavu "Đavolji eliksiri" u kojoj je gitaru svirao Josip Boček. Topić je svirao bas i pjevao. Kasnije su obojica svirali u grupi "Lavine", da bi se 1967.g. priključili najuspješnijoj postavi osječkih "Dinamita". 

Prve "Dinamite" činili su pjevač Krunoslav "Kićo" Slabinac, gitarista Antun Nikolić, basista Alberto Krasnići, klavijaturista Vlada Lazić i bubnjar Ratko Divjak. Kada su Slabinac i Nikolić otišli u vojsku, rad sastava nastavili su Topić, koji je prešao na ritam gitaru i prvi puta zapjevao, Boček, Divjak i Alberto Krasnići. Topić je vrlo brzo izgradio reputaciju odličnog vokala soul i blues glazbe. "Genijalci iz Osijeka", kako su ih tada nazvali svirali su samo tuđe skladbe, ali za njima nije ostao nijedan studijski snimak. Prethodni "Dinamiti" zabilježeni su snimkama iz 1967.g. "Čađava mehana" i "Čačak kolo" na kompilacijskim kompakt diskovima "Yu retrockspektiva" (Komuna 1994.). 

U ljeto 1969.g. iz Njemačke se vratio gitarist Vedran Božić (rođ. 1946. u Zadru) koji je po klubovima svirao sa zagrebačkom grupom "Roboti". Po raspadu "Robota" osnovao je sastav "Wheels Of Fire" koji su jednom prilikom u klubu svirali sa Jimijem Hendrixom. Pod utiskom njegove priče Topić je nagovarao ostale iz "Dinamita" da se okušaju u inozemstvu, ali bez uspjeha. Razočaran, riješio je da ode sam, ali mu je krajem 1969.g. stigao poziv da se priključi "Korni grupi" i zamjeni pjevača Dalibora Bruna. Po njegovom prelasku u Beograd, "Dinamiti" su prestali sa radom. Ubrzo je Topić u "Korni grupu" doveo i Josipa Bočeka. U sastavu je počeo komponirati i tako su nastale njegove prve pjesme "Remember", "Žena je luka a čovjek brod" i "Prvo svjetlo u kući broj 4" u kojoj je autorstvo podijelio sa Kornelijem Kovačem. Iako su te skladbe bile u maniri progresivnog rocka kojeg je Kornelije u to vrijeme zastupao, nijedna se nije našla na pločama "Korni grupe".

Sastav Time
-----------

*Glavni članak: Time (sastav)*
Dado Topić u rujnu 1971.g. napušta sastav "Korni grupa" i u Zagrebu uz pomoć menadžera Vladimira Mihaljeka osniva sastav **Time**. Sastav je službeno nastao u studenom 1971. a u postavu su činili: Dado Topić, (vokal), Tihomir Pop Asanović, (klavijature), Vedran Božić, (gitara), Mario Mavrin, (bas), Ratko Divjak, (bubnjevi) i Brane Lambert Živković, (klavir i flauta).

Prvi LP *Time* izdaju 1972.g. za koji je Topić većinu skladbi napisao još dok je bio član "Korni grupe". Album objavljuje diskografska kuća Jugoton, a producent na materijalu je Vladimir Mihaljek Miha.Na album se našla epski široka skladba "Za koji život treba da se rodim", jazz orijentirana "Kralj alkohol" (glazba Alberto Krasnići), "Istina mašina", neobavezna "Hegedupa upa" i balada "Pjesma No. 3".

Album *Time II* koji je snimio sa Asanovićem, Divjakom i Dragim Jelićem iz "YU grupe", objavljuju 1975. od izdavača "PGP RTB", a Topić na njemu svira bas gitaru, dok su se na materijalu našli trominutni hitovi "Alfa Romeo GTA", "Dok ja i moj miš sviramo Jazz", zatočeništvom inspirirana "Živjeti slobodno", balade "Da li znaš da te volim", "Divlje guske" i "Balada o 2000" za koju je glazbu napisao Alberto Krasnići.

Sljedeći album *Život u čizmama sa visokom petom*, Topić je snimio u Münchenu sa glazbenicima: Vedran Božić (gitara), Chris Nicholls (klavijature), Ratko Divjak (bubnjevi), Karei Čarli Novak (bas), Piko Stančić (bubnjevi) i Zdenka Kovačiček (prateći vokali). Objavljen je 1976.g. od izdavačke kuće "PGP RTB". Na albumu se uz ostale skladbe nalazi i hit "Rock' n'roll u Beogradu".

Krajem 1977. godine propala je kombinacija sa super sastavom "K2" u kojoj je trebalo da budu Kornelije Kovač, Dado Topić, Ratko Divjak, Čarli Novak, Sloba Marković i Josip Boček. Kada su se krajem 1977.g. Petej i Vedran zaposlili kao studijski glazbenici, grupa Time je službeno prestala s radom.

Kraj '70-ih
-----------

Topić i Nikols su pristupili beogradskoj grupi "Ribeli" koja je ime promijenila u "Mama Co Co". Nastupali su redovno u "Domu omladine Beograda" i pratili Zdravka Čolića na turneji "Putujući zemljotres". Brojni vjerni obožavatelji teško su mu oprostili što je kao basist bio u pratećoj grupi tipične pop zvijezde. Topić je u duetu sa Borisom Aranđelovićem pjevao na singlu sastava "Smak" "Na Balkanu" 1979.g. 

Iste godine postigao je hit sa skladbom "Floyd" Zorana Simjanovića, napisanom za film "Nacionalna klasa" redatelja Gorana Markovića. Zatim je na duplom samostalnom albumu *Neosedlani* donio novi autorski koncept. Album je objavljen 1979.g. od izdavača "PGP RTB". U jedanaest pjesama, prateći princip filmskog scenarija, obradio je životnu priču zamišljenog junaka *Jovana* koji je napustio Jugoslaviju u želji za udobnim životom. U vremenskom periodu od deset godina *Jovan* je postao žigolo, kockar, polako je propadao i sve intenzivnije otkrivao vrijednost svoje zemlje. U posljednjoj skladbi, "Hej, Jugoslaveni" iskorišteni su stihovi "Ostajte ovdje" Alekse Šantića, a tu su i stihovi Egziperija i Jure Kaštelana. Na snimanju su sudjelovali Josip Boček, Ratko Divjak, Čarli Novak, Chris Nicholls, gitarist Srđan Miodragović i Slađana Milošević. Produkciju su radili Dado Topić i Enco Lesić, a ploča je snimana u beogradskom studiju "V" od prosinca 1978. do lipnja 1979.g.

1980-te
-------

Sljedeći LP *Šaputanje na jastuku* objavljen je 1980.g. Radili su ga Topić, Chris Nicholls, bubnjar Dragan Gajić i basista Tomislav Suh. Skladbe kao što je "Elizabet" koja se nalazi na A strani uspjeli su na radiju, dok su ambicioznije "Zvjezdana prašina", "Mojim prijateljima" sa B strane, prošle gotovo nezapaženo. 

Zajedno sa Slađanom Milošević Topić je za Pjesmu Eurovizije snimio pop skladbu "Princeza" koja se pojavila na maksi singlu. Uspjeh te suradnje doveo je do objavljivanja zajedničkog CD-a na kojemu se nalazi izbor pjesama iz karijere Slađane Milošević i Dade Topića. Topić je objavio mini LP *Vodilja* na kojemu je skladba "Vodilja" iz dva dijela komponirana na rodoljubivi tekst. 

Polovinom osamdesetih godina Topić je svoju karijeru nastavlja na festivalima zabavne glazbe. Na festivalu "MESAM 84." izveo je skladbu Sanje Ilića "Bit ćemo zajedno" objavljenu na ploči *Parada hitova* (Jugoton 1984.). Sljedeće godine na istoj manifestaciji pjevao je pjesmu Srđana Jula "Ne mogu ubiti ljubav" i ona je na ploči *MESAM* (PGP RTB 1985.). Na MESAM-u 1988.g. izveo je skladbu Kornelija Kovača "Žena od porculana" i ona je objavljena na ploči *MESAM 88* (Jugoton 1988.). Na Zagreb festu 1986.g. Mira i Dado Topić izveli su pjesmu "Zagreb by night" koja je također objavljena na festivalskoj ploči.

1990-te
-------

Krajem osamdesetih Topić se preselio u Austriju gdje je 1993.g. objavio mini CD *Call It Love*. Na njemu su četiri *mainstream* orijentirane skladbe, urađene sa suradnikom Zwertnigom, suvlasnikom izdavačke kuće i studija "Montana". U tom periodu nastupao je sa grupom "The Spise" koja je svirala standarde. Nakon toga često nastupa u inozemstvu, a prate ga strani glazbenici. Živi u Poreču, a u Grožnjanu je otvorio vrlo dobro opremljen studijo. Pojavljivao se kao gost na koncertima sastava "Parni valjak" i nastupao sa reproduktivnim "Telephone Blues Bandom". Godine 1998. Topić je sa Vedranom Božićem, Ratkom Divjakom i mladim glazbenicima ponovo pokrenuo grupu **Time**, ali samo povremeno nastupaju. Često je gost na festivalima, pa je 1997. godine na Festivalu "Melodije Istre i Kvarnera", na večeri autorske skladbe, dobio prvu nagradu kritike i publike za izvođenje pjesme "Nisan znal". Iste godine glumio je i pjevao u rock operi "Crna kraljica", a sljedeće je sudjelovao na dva koncerta podsjećanja na staru rock operu "Gubec Beg". Uz Topića, tih večeri su pjevali Josipa Lisac, Massimo Savić i Tony Cetinski.

2000-te
-------

Topić često putuje po inozemstvu gdje upoznaje mnoge glazbenike od kojih stječe nova znanja i iskustva, koje planira jednom primijeniti u svojem vlastitom studiju. Upoznaje se sa mnogim članovima sastav "Blood Sweat & Tears", "Bryan Auger & Oblivion Express", "Weather Report" i Bryan Adams, na čijem koncertu nakon petnaest godina poznanstva nastupa sa sastavom "Dragonfly". Sa ovim sastavom nastupa već duže vrijeme, uglavnom po uživo koncertima gdje ih zajedno veže ljubav prema rock glazbi.

Zajedno nastupaju na "Dori 2007.", koja je održana u Opatiji i zauzimaju prvo mjesto sa skladbom "Vjerujem u ljubav", te predstavljaju Hrvatsku u svibnju iste godine na Eurosongu u Finskoj. Međutim skladba "Vjerujem u ljubav" nije se svidjela gledateljima koji su glasovali putem telefona i ne uspijevaju izborit završnicu Eurosonga u Helsinkiju..

Diskografija
------------

### Albumi & Kompilacije

* 1979: *Neosedlani* (PGP RTB)
* 1980: *Šaputanje na jastuku* (PGP RTB)
* 1989: *Slađana i Dado* (PGP RTB, kompilacija)
* 1993: *Call it love* (Montana mini CD)
* 2001: *Otok u moru tišine*
* 2001: *ZadarFest 2001*
* 2002: *Zvuk osamdesetih Zabavna i Pop 1984 - 1985*
* 2004: *Apsolutno sve*
* 2005: *Hitomanija 2*
* 2006: *Nakon svih ovih godina*
* 2007: *Pjesme ljubavne*

### Time (albumi)

* 1972: *Time* (Jugoton)
* 1975: *Time II* (Alta - PGP RTB)
* 1976: *Život u čizmama sa visokom petom* (PGP RTB)

### Singlovi

* 1973: "Život moj" (Jugoton)
* 1973: "Makedonija" / "Reci, ciganko, što mi u dlanu piše" (Jugoton)
* 1975: "Kad jednom otkrijem covjeka u sebi" / "Da li znaš da te volim" (PGP RTB)
* 1976: "Tin i Tina" / "Dok sjedim ovako u tvojoj blizini" (PGP RTB)
* 1976: "Kad smo ja i moj miš bili bokseri" / "Dok ja i moj miš sviramo jazz" (PGP RTB)
* 1976: "Poželi nešto" / "Superstar" (PGP RTB)
* 1983: "Vodilja" (PGP RTB, mini LP)
* 1984: "Princeza" (PGP RTB, maksi singl)
* 2007: "Vjerujem u ljubav" - Dragonfly feat. Dado Topić (Croatia Records)

Izvori
------

1. ↑  discogs.com - Time (sastav) - Time (album)
2. ↑  discogs.com - Time (sastav) - Time II (album)
3. ↑  discogs.com - Time - Život U Čizmama S Visokom Petom
4. ↑  discogs.com - Dado Topić - Neosedlani
5. ↑  discogs.com - Dado Topić - Šaputanje Na Jastuku
6. ↑  hrt.hr/dora[*mrtav link*] - Dragonfly feat. Dado Topić

Vanjske veze
------------

***Dado Topić*** na Wikimedijinoj ostavi

* Službena stranica
* Grupa Time Arhivirano 2015-09-16 na Wayback Machine-u

| * p
* r
* u
Smak |
| --- |
| 
**Radomir Mihajlović "Točak"** **·**  **Slobodan Stojanović Kepa** **·** **Dejan Stojanović Kepa Jr.** **·** **Dejan Najdanović** **·** **Milan Milosavljević** **·** **Sale Marković**Slobodan Kominac **·**  Miša Nikolić **·**  Miki Petkovski **·**  Tibor Levay **·**  David Moss **·**  Dado Topić **·**  Chris Nicols **·**  Srđan Miodragović **·**  Zoran Milanović **·**  Boris Aranđelović **·**  Laza Ristovski **·**  Milan Đurđević **·**  Vlada Samardžić |
| Studijski albumi | *Smak* **·**  *Crna dama* **·**  *Black Lady* **·**  *Stranice našeg vremena* **·**  *Pages of Our Time - Dub in the Middle* **·**  *Rok cirkus* **·**  *Zašto ne volim sneg* **·**  *Smak 86.* **·**  *Bioskop Fox* **·**  *Egregor* **·**  |
| EP-ovi | *Satelit* **·**  *Nevidljive terazije* **·**  *Na Balkanu* **·**  |
| Live albumi | *odLIVEno* **·**  *Live Without Audience* **·**  *3. Mart 2000. Kragujevac Klub La Cinema* **·**  |
| Kompilacije | *Plava Pesma - The best of* **·**  *Smak: retrospektiva* **·**  *Star? Mlad. Večan?* **·**  *The Best Of Smak* **·**  *Istorija* **·**  |
| Singlice | "Živim... Biska 13" / "Biska 16" **·**  "Ulazak u harem" / "Sto ptica" **·**  "Ulazak u harem" / "Epitaf" **·**  "Ljudi nije fer" / "El dumo" **·**  "Crna dama" / "Plava pesma" **·**  "Alo" / "Daire" **·**  "Rok cirkus" / "Hirošima" **·**  |
| Srodni članci | Diskografija Smaka **·**  Pop i rock scena bivše Jugoslavije **·**  Srpski rock |


| * p
* r
* u
 Hrvatska na Pjesmi Eurovizije |
| --- |
| 

|  |  |  |
| --- | --- | --- |
| 1991–2005 | 2006–2020 | 2021–2035 |
|  |
| 
1991.
1992.
1993.
1994.
1995.
1996.
1997.
1998.
1999.
2000.
2001.
2002.
2003.
2004.
2005.
 | 
*bez nastupa*
*bez nastupa*
Put 
Tony Cetinski 
Magazin i Lidija Horvat-Dunjko 
Maja Blagdan 
E.N.I. 
Danijela Martinović 
Doris Dragović 
Goran Karan 
Vanna
Vesna Pisarović 
Claudia Beni 
Ivan Mikulić 
Boris Novković feat. Lado
 | 
*bez nastupa*
*bez nastupa*
"Don't Ever Cry"
"Nek' ti bude ljubav sva"
"Nostalgija"
"Sveta ljubav"
"Probudi me"
"Neka mi ne svane"
"Marija Magdalena"
"Kad zaspu anđeli"
"Strings of My Heart"
"Everything I Want"
"Više nisam tvoja"
"You Are The Only One"
"Vukovi umiru sami"
 | 
2006.
2007.
2008.
2009.
2010.
2011.
2012.
2013.
2014.
2015.
2016.
2017.
2018.
2019.
~~2020.~~
 | 
Severina Vučković 
*Dragonfly feat. Dado Topić*
Kraljevi ulice i 75 Cents 
Igor Cukrov feat. Andrea Šušnjara 
*Feminnem*
*Daria Kinzer*
*Nina Badrić*
*Klapa s mora*
*odustali*
*odustali*
Nina Kraljić
Jacques Houdek
*Franka Batelić*
*Roko Blažević*
~~Damir Kedžo~~
 | 
"Moja štikla"
"*Vjerujem u ljubav*"
"Romanca"
"Lijepa Tena"
"*Lako je sve*"
"*Celebrate*"
"*Nebo*"
"*Mižerja*"
*odustali*
*odustali*
"*Lighthouse*"
"My Friend"
"*Crazy*"
"*The Dream*"
~~"Divlji vjetre"~~
 | 
2021.
2022.
2023.
2024.
 | 
*Albina*
*Mia Dimšić*
Let 3
TBD
 | 
"*Tick-Tock*"
"*Guilty Pleasure*"
"Mama ŠČ!"
"TBD"
 |

 |
| *Italic* označava da se pjesma nije plasirala u finalnu večer te godine. |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 6431151837995020520000
* ISNI: 0000 0004 0709 2120
* GND: 1152034960
* MusicBrainz: 42bce35c-4c63-47ad-a68c-78d751374ce3
* CONOR.SI: 13537635
* MusixMatch: Dado-Topić

 |